钦定古今图书集成/明伦汇编/氏族典/第383卷 > 李郁
## 钦定古今图书集成/明伦汇编/氏族典/第383卷 > 李郁

按《魏书李孝伯传》：“孝伯兄子安世。安世子郁，字永穆，
自著作佐郎为广平王怀友，怀深相礼遇，稍迁国子
博士、廷尉少卿，加冠军将军，转通直散骑常侍。建义
中，以兄玚卒，遂抚育孤侄，归于乡里。永熙初，除散骑
常侍、大将军、左光禄大夫，兼都官尚书，寻领给事黄
门侍郎。三年春，于显阳殿讲礼，诏郁执经，解说不穷。”
群难锋起，无废谈笑。出帝及诸王公凡预听讲者，莫
不嗟善。寻病卒。子士谦，仪同开府参军事。